Milano–Sanremo 2007

Milano-Sanremo 2007 fant sted den 24. mars. Som vanlig bød rittet på flere harde stigninger, som Passo del Turchino, Cipressa og Poggio, hvor de eksplosive rytterne var ventet å angripe for å unngå en massespurt i Sanremos Via Roma.

Rittet er det viktigste i Italia på vårsesongen, og tiltrakk seg derfor mange av de beste italienske klassiker-rytterne som Alessandro Petacchi, Paolo Bettini og Filippo Pozzato som alle hadde vunnet rittet tidligere. 

Riccardo Ricco og Philippe Gilbert gikk i brudd på den siste klatringen, opp Poggio, men ble tatt igjen av hovedfeltet ett par kilometer fra mål. Milrams tog drog opp spurten for Alessandro Petacchi, men den italienske spurtkanonen viste at formen ikke var på topp enda. Oscar Freire skjøt fart fra bakhjulet til Petacchi og seilte inn til sin andre seirer i Milano-Sanremo.

Resultat

Milano-Sanremo, 294 km

24-03-2007

Eksterne lenker 
 Rittets hjemmeside

Milano–Sanremo
UCI ProTour 2007
Sport i Italia i 2007
Sykkelritt i 2007